
Nr. SC2022 –  31081/13.12.2022
RAPORT DE SPECIALITATE

privind modificarea HCL nr.102/06.04.2022 privind aprobarea depunerii  proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice
Având în vedere Referatul de aprobare al proiectului de hotărâre al Primarului Municipiului Timișoara și fondurile europene nerambursabile disponibile prin Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice;
Având în vedere Ghidul specific 
privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.1/1, componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice aprobat prin Ordinul MDLPA nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022. 
Facem următoarele precizări:
La data de 06.12.2022, Ministerul Dezvoltării Lucrărilor Publice și Administrației, în calitate de coordonator de reformă, a finalizat evaluarea administrativă și a aprobat finanțarea aferentă clădirilor Cantină, Atelier, Sală de Sport și Internat. 

În vederea semnării contractului de finanțare pentru proiectul C5-B2.1-244, respectiv pentru componentele Cantină, Atelier, Sală de sport și Internat, Ministerul Dezvoltării Regionale și Administrației Publice a solicitat modificarea tuturor documentelor proiectului prin aprobarea și evidențierea distinctă, în cadrul acestuia, a valorilor și descrierii aferente corpurilor de clădire anterior menționate.

Până în acest moment, nu a fost comunicată nicio decizie sau notificare de aprobare/respingere pentru corpurile de clădire Colegiu și Laboratoare. 

Întrucât termenul de răspuns la clarificările mai sus-menționate este de 5 zile de la data primirii solicitării, iar netransmiterea răspunsului poate duce la respingerea integrală a cererii de finanțare, este necesară modificarea și retransmiterea documentelor proiectului prin evidențierea în cadrul acestora a celor două componente: 

Componenta 1: clădirile Cantină, Atelier, Sală de Sport și Internat, are o valoare totală de 16.577.849,92 lei la care se adaugă TVA, respectiv 3.367.633,60 euro; fondurile necesare finanțării acestei componente vor fi asigurate din Mecanismul de Redresare și Rezilență în conformitate cu prevederile OUG nr.124/2021. 

Componenta 2: clădire Colegiu și Laboratoare, are o valoare totală de 10.580.345,33 lei, respectiv 2.149.297,20 euro; fondurile necesare finanțării acestei componente vor fi asigurate din bugetul Local, urmând ca, după primirea notificării de respingere a componentei Colegiu și Laboratoare, aceasta să fie contestată în conformitate cu prevederile Ghidului aplicantului. 

Ţinând cont de cele mai sus exprimate, propunem spre aprobarea Consiliului Local al Municipiului Timişoara:
· Aprobarea modificării și completării HCL nr. 102/06.04.2022 privind aprobarea depunerii  proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice, prin modificarea art.2, după cum urmează:  

“Se aprobă valoarea totală a proiectului, în cuantum de 27.158.195,25 lei la care se adaugă TVA, respectiv 5.516.930,8 Euro la care se adaugă TVA (cursul valutar utilizat este cursul Infoeuro aferent lunii mai 2021, conform PNRR, Componenta 5- Valul Renovării, Anexa III - Metodologie de costuri: 1euro=4,9227 lei ), defalcată după cum urmează:
· Suma de 16.577.849,92 lei la care se adaugă TVA, respectiv 3.367.633,60 euro, reprezentând costurile aferente lucrărilor de renovare energetică pentru corpurile Cantină, Atelier, Sală de sport și Internat, respectiv pentru instalarea a 4 stații de încărcare vehicule electrice reprezintă valoarea maximală eligibilă finanțată din fondurile aferente Mecanismului de Redresare și Reziliență, apelul de proiecte PNRR/2022/C5/B.2.2/1 ; 

· Suma de 10.580.345,33 lei la care se adaugă TVA, respectiv 2.149.297,20 euro, reprezentând costurile aferente lucrărilor de renovare energetică pentru clădirea Colegiu și Laboratoare, respectiv pentru instalarea a 2 stații de vehicule electrice va fi asigurată din Bugetul Local.”

Luând în considerare prevederile legale expuse în prezentul raport, apreciem că proiectul de hotărâre privind aprobarea modificării HCL nr.102/06.04.2022 privind aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ” prin platforma digitală aferentă accesării de fonduri europene nerambursabile prin Planul Național de Redresare și Reziliență, îndeplinește condițiile tehnice pentru a fi supus dezbaterii și aprobării plenului consiliului local.

